ཚོགས་བཅར་བ་བསྟན་འཛིན་གསལ་སྒྲོན་གྱིས་ང་རང་དེར་ཡོང་བའི་རྒྱུ་མཚན་གཅིག་དེ།བོད་པའི་གཞོན་སྐྱེས་ཕན་ཚུན་ལ་འབྲེལ་བ་འཛིན་རྒྱུ་དེ་ཧ་ཅང་གིས་གནད་འགག་ཆེན་པོ་མཐོང་ནས་ཡིན།དམིགས་བསལ་བོད་ནང་ལ་གནས་སྟངས་ཧ་ཅང་ཛ་དྲག་པོ་ཆགས་ཡོད་དུས་ང་རང་ཚོ་ཕན་ཚུན་ལ་གོ་བསྡུར་དང་བགྲོ་གླེང་མ་བྱས་ན་ཐབས་ཤེས་གཞན་མི་འདུགརྒྱུ་མཚན་གཉིས་པ་དེ་ང་རང་གིས་ལོ་མང་རིང་ལ་ག་རེ་མཐོང་སོང་ཟེར་ན།ང་ཚོའི་གཞོན་སྐྱེས་རྣམས་ལ་གདེང་ཚོད་དེ་ཙམ་སྐྱེ་མེད་དུས་སྐབས་སུ་སོ་སོའི་བསམ་བློ་དང་ཆབ་སྲིད་ཀྱི་སྐོར་སྡིངས་ཆའི་སྒང་ནས་བཤད་ཐུབ་ཀྱི་མི་འདུགའདི་ལ་ད་རེས་འཛམ་གླིང་ས་ཕྱོགས་གང་ས་ནས་བོད་མི་གཞོན་སྐྱེས་མང་པོ་ཞིག་ཕེབས་ཡོད་དུས་ཁོ་རང་ཚོའི་བསམ་ཚུལ་ཉན་ཡ་དང་།ཁོ་རང་ཚོ་དང་མཉམ་དུ་བགྲོ་གླེང་བྱེད་རྒྱུའི་གོ་སྐབས་ཞིག་རག་གི་ཡོད་དུས་དེ་དངོས་གནས་གོ་སྐབས་བཟང་པོ་ཞིག་རེད་དྲན་གྱི་འདུགདེ་ཡིན་དུས་རྒྱུ་མཚན་དེ་གཉིས་ཀྱི་ཆེད་དུ་ཡོང་ཡིན་ཞེས་དང་།ཕྱོགས་གཅིག་ནས་རེ་བ་ག་རེ་རེད་འདུག་ཟེར་ན།ད་ལྟ་ང་ཚོ་བོད་པ་ལོ་མང་རིང་བཙན་བྱོལ་ནང་ག་ས་ག་ལ་འཐོར་བསྡད་ཡོད་དུས་སྐབས་སུ།ང་ཚོར་མཉམ་རུབ་བྱེད་རྒྱུའི་གོ་སྐབས་དེ་ཙམ་རག་གི་ཡོད་མ་རེད།མཉམ་རུབ་བྱེད་རྒྱུའི་གོ་སྐབས་རག་དུས་སྐབས་སུ་གོ་སྐབས་དེ་ལེན་ནས་ཕན་ཚུན་ལ་འབྲེལ་བ་བཞག་རྒྱུ་དང་།འབྲེལ་བ་དེའི་ཐོག་ནས་རྗེས་སུ་ལག་ལེན་བསྟར་ཡ་ཡོད་པ་དཔེར་ན།ཟབ་སྦྱོང་འདྲ་པོ་ཞིག་ཡིན་ན་ཡང་བོད་ཀྱི་བདེན་མཐའ་གསལ་ཆེད་དུ་ག་རེ་བྱེད་རྒྱུ་འདུག་བསམ་བློ་གཏོང་ནས་དངོས་སུ་ལག་བསྟར་བྱས་ན་ནུས་པ་ཤུགས་ཆེན་པོ་ཞིག་ཡོང་གི་རེད་དྲན་གྱི་འདུགཅེས་གསུངས་སོང་།